A tres honoré et discrette personne mon tres segnor et maitre monsegnor le baillie de Lengres, Symons Lambelez, de Gurgey, clers prevos de la prevostey de Gurgey, honor, et obeissanse dehue. Savoir vous fez que par la vertuy des lettres de venerable pere en Jhesu Christ monsegnor de Lengres, es quex ceste meme relacion est annexee, je me suiz tramportez en la ville d’Arbout en laquelle je ha trovey monsignour Guillaume de Blaisé chevalier, liquex tient et possede les tierces et molins de Gurgé la Ville si come il dit, et ycelui hay intimé de par ledit monsegnor de Lengres que il autermest et acomplisses lesdites lettres doudit monsegnor de Lengres selonc la teneur d’icelles de point au point au profit des religieuses abbaasse et convant de Valbaom contenues en ycelles, lesquelles lettres je lia hay mostrees et lueues de mot a mot, liquex se opposa esdites lettres et es choses contenues en ycelles, et sus le tems de ladite opposicion, je li doney jour par devant vous pour a vos pruchenes essises de Gurgeyb pour aler avant en ladite opposicion selonc raisom, et neant moins pour autermer et acomplir le mandemant de mondit segnor, je me tranportey en ladite ville de Gurgey la Ville et tous les bles des tierces de ladite ville estans en la grange doudit chevalier, amsamble le molin et les ysues de celuy je hay mis en la main de mondit segnour comme c c c au profit de celuy cui y apartandra, et hay recehue bonne caucion de randre et restaublir lesdis bles et yssues de molin toutes fois que raisons donra et il vous plaira et toutes ces choses je ccesie sobz mon seel. Doney le jour veille de saint pere au Martin d’ivert, l’an de grace Notre Segnor courant mil trois cens XL et trois.